laion/Wikipedia-Exotic huggingface dataset:
Icelandair

Icelandair on Islandi rahvuslik lennufirma, mille kodulennujaam on Keflavíki rahvusvaheline lennujaam. Lennufirma teenindab 25 linna 12 riigis Atlandi ookeani mõlemal poolel. Belgia Brüssel – Brüsseli lennujaam [hooajaline] Holland Amsterdam – Amsterdami Schipholi lennujaam Hispaania Barcelona – Barcelona lennujaam [hooajaline] Madrid – Barajase lennujaam Island Reykjavík – Keflavíki lennujaam Itaalia Milano – Malpensa lennujaam Norra Bergen – Bergeni Fleslandi lennujaam Oslo – Oslo Gardermoeni lennujaam Stavanger – Stavangeri Sola lennujaam [hooajaline] Trondheim – Trondheimi Værnesi lennujaam [hooajaline] Prantsusmaa Pariis – Pariisi Charles de Gaulle'i lennujaam Rootsi Stockholm – Stockholmi Arlanda lennujaam Saksamaa Berliin – Berliini Schönefeldi lennujaam [hooajaline] Frankfurt – Frankfurt Airport München – Müncheni lennujaam Düsseldorf – Düsseldorfi lennujaam Soome Helsingi – Helsingi Vantaa lennujaam Taani Kopenhaagen – Kopehnaageni lennujaam Suurbritannia Glasgow – Glasgow' rahvusvaheline lennujaam London – Londoni Heathrow' lennujaam Manchester – Manchesteri lennujaam Leicestershire – East Midlandsi lennujaam [ainult kaubaliin] Kanada Halifax – Halifaxi Stanfieldi rahvusvaheline lennujaam Toronto – Toronto Pearsoni rahvusvaheline lennujaam [hooajaline] USA Boston – Logani rahvusvaheline lennujaam Minneapolis/St. Paul – Minneapolise St. Pauli rahvusvaheline lennujaam [hooajaline] New York – John F. Kennedy rahvusvaheline lennujaam Orlando – Orlando Sanfordi rahvusvaheline lennujaam [hooajaline] Seattle – Seattle'i rahvusvaheline lennujaam Icelandairil on järgmised lennukid (14. septembri 2009 seisuga): Icelandairi lennukid välja otsitud 15.06.10
Maateaduste mõisteid (G)

Sellele leheküljele on koondatud lingid maateaduslikele artiklitele, mille pealkirjad algavad G-tähega. Maateaduste mõisteid:   A B C D E F G H I J K L M N O P Q R S Š T U V W Õ Ä Ö Ü
Gustavs Zemgals

Gustavs Zemgals (12. august 1871 Džūkste vald – 6. jaanuar 1939 Riia) oli Läti ajakirjanik, poliitik ja Läti teine president aastatel 1927–1930. Zemgals sai hariduse Riia Nikolai gümnaasiumis ja Moskva ülikoolis, mille ta lõpetas 1899. aastal juura alal. Seejärel naasis ta Lätti, kus tegutses ajakirjaniku ja rahvusliku aktivistina. 1904. aastal mobiliseeriti ta sõjaväkke ning ta osales Vene-Jaapani sõjas. Zemgals tegi läbi sisuliselt kogu sõja ja ülendati kapteniks. 1905. aastal naasis Zemgals Lätisse ja sai ajalehe Jaunā Dienas Lapa (Uus Päevaleht) toimetajaks. Pärast selle lehe sulgemist 1905. aasta revolutsiooni ajal toimetas ta ajalehte Mūsu Laiki (Meie Aeg). 1907. aastal pidi ta toimetajatöö tõttu kolm kuud vangis olema, misjärel ta aga jätkas poliitikategemist. 1912–1914 toimetas ta ka ajalehte Domas (Mõtted). Esimeses maailmasõjas mobiliseeriti Zemgals uuesti ja ta viibis tükk aega Soomes. 1917. aastal, Veebruarirevolutsiooni ajal, naasis Zemgals Lätti ning ta valiti Riia linnakomitee esimeheks, sisuliselt linnapeaks. Ta osales ka Läti Ajutise Rahvanõukogu töös, mis koondas Läti olulisemaid organisatsioone ja poliitikuid ning mis 1918. aasta alguses kolis Venemaale. Sama aasta lõpul läks ta tagasi Saksa okupatsioonist vabastatud Lätti ning valiti Läti Rahvanõukogu (Tautas padome) aseesimeheks. Et selle esimeheks valitud Jānis Čakste viibis kuni aasta lõpuni Venemaal, juhatas just Zemgals 18. novembril toimunud istungit, kus kuulutati välja Läti Vabariik. Zemgals tegutses mõnda aega ka Läti välissaadikuna, 1920. aastatel kuulus aga kõigi parlamentide koosseisu ning kui president Čakste suri, valiti ta Läti järgmiseks riigipeaks. Presidendina sekkus ta vähe valitsuse koosseisu, kuid kasutas palju talle antud amnestiaõigust. Pärast ametiaja lõppu ei soovinud ta teiseks ametiajaks kandideerida ja sai taas parlamendi liikmeks. Lühemat aega täitis ta ka mõne ministri kohta. 1939. aasta alguses suri Zemgals ootamatult ja maeti Riia metsakalmistule. 1990. aastal avati Zemgalsi sünnikohas tema mälestusmärk.
Yes

Yes on Inglismaa progressiivse roki ansambel, mis loodi 1968. aastal. Ansambli asutasid laulja Jon Anderson ja basskitarrist Chris Squire, kelle pandud on ka ansambli nimi Yes. Lisaks eelnimetatutele mängisid bändis veel Pete Banks kitarril, Tony Kaye klahvpillidel ja Bill Bruford trummidel. 1971. aastal lahkus bändist Pete Banks ja tema asemele tuli Steve Howe, kes vahepealsete pausidega on Yesi liige tänini. Ansambli viimane koosseis kuni Squire'i surmani juunis 2015 oli: Chris Squire (ansamblis tegev 1968–1981, 1982–2015), Steve Howe (1970–1981, 1990–1992, 1995–... ), Alan White (trummid, 1972–1981, 1982–... ), Geoff Downes (klahvpillid, 1980–1981, 2011–... ) ja Jon Davison (2012–... ). Yesi 40 tegevusaasta jooksul on nende plaate ostetud üle 30 miljoni eksemplari. 2017. aastal võeti ansambel Rock'n'rolli Kuulsuste Halli liikmeks. "Yes" (1969) "Time and a Word" (1970) "The Yes Album" (1971) "Fragile" (1971) "Close to the Edge" (1972) "Tales from Topographic Oceans" (1973) "Relayer" (1974) "Going for the One" (1977) "Tormato" (1978) "Drama" (1980) "90125" (1983) "Big Generator" (1987) "Union" (1991) "Talk" (1994) "Keys to Ascension" (1996) "Keys to Ascension 2" (1997) "Open Your Eyes" (1997) "The Ladder" (1999) "Magnification" (2001) "Fly from Here" (2011) "Heaven & Earth" (2014) "The Quest" (2021) "Mirror to the Sky" (2023) JUKEBOX – seitsmEKÜMNENDAD – yes, sirp.ee, 13. juuni 2008 "Pearl Jam, Tupac Shakur and Joan Baez Will Join the Rock and Roll Hall of Fame". The New York Times. 20. detsember 2016. Vaadatud 21.12.2016 Igor Garšnek: JUKEBOX – seitsmEKÜMNENDAD – yes, sirp.ee, 13. juuni 2008
Maateaduste mõisteid (H)

Sellele leheküljele on koondatud lingid maateaduslikele artiklitele, mille pealkirjad algavad H-tähega. Maateaduste mõisteid:   A B C D E F G H I J K L M N O P Q R S Š T U V W Õ Ä Ö Ü
Maateaduste mõisteid (I)

Sellele leheküljele on koondatud lingid maateaduslikele artiklitele, mille pealkirjad algavad I-tähega. Maateaduste mõisteid:   A B C D E F G H I J K L M N O P Q R S Š T U V W Õ Ä Ö Ü
Turkish Airlines

Turkish Airlines (türgi keeles Türk Hava Yolları Anonim Ortaklığı) on Türgi rahvuslik lennufirma, mille peakorter asub İstanbulis. Lennufirma opereerib 123 rahvusvahelist ja 34 riigisisest sihtkohta (35 riigisisest lennujaama), teenindades kokku 160 lennujaama Euroopas, Aafrikas, Ameerikas ja Aasias. Turkish Airlinesi kodulennujaam on Atatürki rahvusvaheline lennujaam. Aastatel 2006, 2007, 2008 ja 2009 lennutas THY vastavalt 17 miljonit, 19,7 miljonit, 22,5 miljonit ja 25,1 miljonit reisijat. Turkish Airlines on Star Alliance'i liige alates 1. aprillist 2008. Turkish Airlinesil on järgmised lennukid (2010. aasta juuni seisuga): Turkish Airlinesil on koodijagamise lepingud järgmiste lennufirmadega: Turkish Airlinesi lend 1951 http://atwonline.com/airline-financedata/news/turkish-airlines-moves-closer-star-membership-projects-2006-revenue-increas välja otsitud 16.06.10 Turkish Airlines'i lennukid välja otsitud 16.06.10 [1] 11. juuni 2010 Ametlik koduleht
Eduard Lind

Samuel Eduard Lind (20. aprill 1911 Alatskivi – 30. oktoober 1993 Minneapolis) oli eesti vaimulik. Lõpetas Hugo Treffneri Gümnaasiumi klassikaharu aastal 1931. Astus aastal 1932 Tartu Ülikooli usuteaduskonda, mille lõpetas aastal 1936. Oli prooviaastal Jüri koguduses praost Jakob Aunveri juures. Ordineeriti õpetajaametisse 17. mail 1937. Oli 1937–1944 Martna Püha Martini koguduse õpetaja. Lahkus aastal 1944 Saksamaale, kus oli aastatel 1945–1947 Geislingeni laagri kirikuõpetaja ja samaaegselt Geislingeni Eesti Gümnaasiumi ladina keele õpetaja. Seejärel oli ta 1947–1949 Münchenis Luterlik Maailmaliidu põgenikeosakonna teenistuses. Asus aastal 1949 USA-sse, Minnesotasse. Oli 1950–1952 Minneapolise Luteri kiriku põgenike ümberasustamise osakonna õpetaja ja sekretär. Oli 1949–1977 Ameerika luteri kiriku (rootsi taustaga koguduste teenistuses: 1949–1951 oli Bethlehemi koguduse abiõpetaja, 1952–1955 oli Betjani ja Grace koguduste õpetaja, 1955–1962 teenis Gustav Adolfi ja Getsemani kogudusi, 1962–1977 oli Ameerika Sioni koguduse õpetaja. Aga ta teenis kuni surmani E.E.L.K. Minneapolise kogudust. ning lisaks oli tal kasutada kaaseestlaste teenimiseks kaks korda kuus raadiosaatejaama. Konrad Veem Eesti Vaba Rahvakirik Dokumentatsioon ja leksikon EVR Stockholm 1988 Eesti Kirik nr. 2. 1981 Eesti Kirik nr. 1. 1994 Eduard Samuel Linnu mälestused 1. Eesti Kirik 11. jaanuar 2006 Eduard Samuel Linnu mälestused 2. Eesti Kirik 18. jaanuar 2006 Eduard Samuel Linnu mälestused 3. Eesti Kirik 25. jaanuar 2006 Eduard Samuel Linnu mälestused 4. Eesti Kirik 1. veebruar 2006 Eduard Samuel Linnu mälestused 5. Eesti Kirik 8. veebruar 2006 Eduard Samuel Linnu mälestused 6. Eesti Kirik 15. veebruar 2006 Eduard Samuel Linnu mälestused 7. Eesti Kirik 22. veebruar 2006 Eduard Samuel Linnu mälestused 8. Eesti Kirik 1. märts 2006 Eduard Samuel Linnu mälestused 9. Eesti Kirik 8. märts 2006
Vuvuzela

Vuvuzela (tsvana keeles: lepatata, ka staadionisarv) on plastist umbes meetri pikkune värvikas pasun. Seda puhuvad fännid jalgpallimängude ajal. Pasun on väga populaarne Lõuna-Aafrika Vabariigis. Seda peetakse riigi spordikultuuri sümboliks. 2010. aasta jalgpalli maailmameistrivõistlused
Mandeltuuma kaaperdamine

Mandeltuuma kaaperdamine on mõiste, mille võttis kasutusele Daniel Goleman oma 1996. aastal ilmunud raamatus "Emotional Intelligence: Why It Can Matter More Than IQ". Goleman kasutab seda mõistet kirjeldamaks inimeste emotsionaalseid reaktsioone, mis ei ole vastavuses tegeliku ohuga, kuna need reaktsioonid on vallandanud tunde, et ollakse ohtlikus olukorras. Peaaju töötleb väliseid stiimuleid, lastes talamusel suunata sensoorset infot ajukoorele ("mõtlev aju"). Ajukoor suunab siis signaali mandeltuumale ehk amügdalale ("emotsionaalne aju") sobiva emotsionaalse reaktsiooni tekitamiseks. Seejärel tekitab mandeltuum peptiidide ja hormoonide voolu sisenõrenäärmetest, et luua emotsioon ja valmidus tegutsemiseks. Tajutud potentsiaalsed ohud seevastu võivad häirida sellist sujuvat info liikumist ajus – talamus eirab ajukoort ja suunab signaali otse mandeltuumale, kus tekib primitiivne võitle-või-põgene reaktsioon. Kui amügdala saab ohusignaali, võib see reageerida ebaratsionaalselt ja destruktiivselt. Goleman väidab, et "emotsioonid sunnivad meid kohe tegutsema ilma järele mõtlemata". Mandeltuuma kaaperdamisel on kolm tunnust: tugev emotsionaalne reaktsioon, äkiline algus ja episoodi järgne arusaamine, et reaktsioon oli ebasobiv. Goleman on paljude teadlaste arvates tavaline rahvakirjanik, kes interpreteerib teaduslikke teadmisi ajust vildakalt ning oma piiratud arusaamisvõimet kasutades. Seletused, mida ta esitab oma raamatutes, ajuteadlaste arvates on äärmiselt vildakad, primitiivsed ja koguni valed. Karmid kriitikud väidavad, et Goleman kasutab juttu ajust enda raamatute müümisel müügitrikina, et inimesed usaldaksid tema väiteid ning osaleksid tema korraldatud seminaridel, lootes muuta aju emotsionaalset "võimekust" (ehk õppida kursustel muutma ajus toimuvaid automaatseid reaktsioone). Mandeltuum Emotsionaalne intelligentsus Stress (bioloogia) Nadler, Relly. "What Was I Thinking? Handling the Hijack". Originaali arhiivikoopia seisuga 26. mai 2013. Vaadatud 16. juunil 2010. välja otsitud 2010-04-06 (eesti keeles "Emotsionaalne intelligentsus – Miks saab see olulisem olla kui IQ") Freedman, Joshua. "Hijacking of the Amygdala" (PDF). Originaali (PDF) arhiivikoopia seisuga 22. november 2009. Vaadatud 16. juunil 2010. välja otsitud 2010-04-06 Horowitz, Shell. "Emotional Intelligence – Stop Amygdala Hijackings". välja otsitud 2010-04-06
Maateaduste mõisteid (J)

Sellele leheküljele on koondatud lingid maateaduslikele artiklitele, mille pealkirjad algavad J-tähega. Maateaduste mõisteid:   A B C D E F G H I J K L M N O P Q R S Š T U V W Õ Ä Ö Ü
Detektorism

Detektorism on metallist esemete otsimine metallidetektori abil vee- ja maa-alal. Detektorismiga tegelevad teiste hulgas harrastusarheoloogid. Eestis on detektorismi jaoks vaja otsinguvahendi luba. Seaduste eiramise korral võib olla tegu karistatava õigusrikkumisega, eriti kui otsimiseks ja kaevamiseks puudub kooskõlastus muinsuskaitse ja maaomanikuga. Metallidetektoriga aarete otsimine on keelatud arheoloogilistel kaitsealadel. Detektoristi Leiud Eesti Detektoristide Klubi Harrastusarheoloog sattus 3000 aasta vanusele pronkskirvele Pärnu Postimees, 6. aprill 2009 Vanaküla põllult leiti vette ohverdatud relvad Põhjarannik, 13. september 2013 Muinsuskaitseamet, Otsinguvahendi luba ja teavitus. Vaadatud 7. juuli 2019 Detektoristi meelespea. Vaadatud 7. juuli 2019
Max Emil Saar

Max Emil Saar (5. mai 1911 Käina – 23. august 1981 Baltimore) oli eesti vaimulik. Ta lõpetas 1930. aastal Tartus Hugo Treffneri Gümnaasiumi. Pärast sõjaväeteenistust õppis aastatel 1931–1935 Tartu Ülikooli usuteaduskonnas. Ülikooli lõpetas 4. oktoobril 1935. Üliõpilasena sai ta I auhinna töö eest "Lutheri Eshatoloogia" ja seda tööd aktsepteeriti magistritööna. Akadeemilise Usuteadlaste Seltsi stipendiaadina viibis ta suvel 1933 kiriklike mälestusmärkide registreerijana Hiiumaal. Prooviaastal oli ta Järva praostkonnas, algul abipraost August Pähna juures Koeru, hiljem õpetaja Peet Nõmmiku juures Türi Püha Martini koguduses, ühtlasi oli ta Türi Gümnaasiumi õpetaja. Õppis Tartu Ülikooli Didaktilis-metoodilises Seminaris. Ordineeriti õpetajaametisse piiskop Hugo Bernhard Rahamägi poolt 27. detsembril 1936 Tallinna Toomkirikus. Aastatel 1938–1939 oli ra äsja avatud Rakke koguduse õpetaja. Kuna baltisakslaste ümberasumise tõttu jäid paljud suured kogudused hingekarjaseta, asus ta Paide Püha Risti ja Anna koguduse õpetajaks. Ta valiti Paide Püha Risti koguduse õpetajaks Gerhard Pärli järglasena 21. jaanuaril 1940 (oli ainus kandidaat, sai 200 häälest 190 poolt- ja 9 vastuhäält, 1 hääl tunnistati rikutuks). Neid kogudusi teenis ta 1939–1944. 1944. aastal põgenes Rootsi, kus teenis aastatel 1945–1947 eesti põgenike laagrites. Oli ka ametis arhiiviametnikuna Adolf-Fredrik Kirikuameti juures, samuti E.E.L.K. Komitee peasekretär ja Svenska Diakonistyrelseni juures asuva Eesti Piibli- ja Vaimuliku Kirjanduse lao juhataja. Mais 1948 viibis ta USA-s, kus oli E.E.L.K. esindaja Augustana Sinodi Luterliku Kiriku 100 aasta juubeli pidustustel Rock Islandis Illinoisi osariigis. Tagasiteel New Yorki peatus ta Karl Robert Pusta juures. Tema seal viibimise ajal saabus pagulaste jaoks rõõmustav teade, et kodumaata jäänud Euroopa sõjapõgenikud võivad asuda Ameerika Ühendriikidesse. Ta siirduski juunis 1948 USA-sse, kõigepealt kaheks semestriks Mt. Airy Usuteaduslikku Seminari, et tutvuda Ameerika usuoludega. 1949. aasta alguses valiti ta Lakewoodi Püha Vaimu koguduse esimeseks õpetajaks, kuhu jäi 1957. aasta suveni, mil ta asus Bergen County koguduse õpetajaks Bogotas New Yorgi lähedal. 1972. aastast teenis Baltimore'i-Washingtoni Markuse ja seejärel ka Patersoni Pauluse kogudust. Aastatel 1956–1980 oli ta USA Esimese praostkonna abipraost ja 1980–1981 praosti kohusetäitja. Uus pastor G. Pärli asemele. Rahvaleht 22. jaanuar 1940, nr. 18, lk. 3. Konrad Veem Eesti Vaba Rahvakirik Dokumentatsioon ja leksikon EVR Stockholm 1988 Eesti Kirik nr. 4. 1981 Eesti Kirik nr. 6. 1981
Maateaduste mõisteid (K)

Sellele leheküljele on koondatud lingid maateaduslikele artiklitele, mille pealkirjad algavad K-tähega. Maateaduste mõisteid:   A B C D E F G H I J K L M N O P Q R S Š T U V W Õ Ä Ö Ü
Lewes

Lewes on linn Inglismaal, Ida-Sussexi krahvkonna ja Lewesi ringkonna halduskeskus. Linnas käibib Lewesi nael.  Lewes – pildid, videod ja helifailid Wikimedia Commonsis Koduleht
Edgars Hasmanis

Edgars Hasmanis (31. jaanuar 1884 Valka vald – 26. märts 1919, mõrvatud Riias) oli läti vaimulik. Lõpetas Tartus aastal 1906 gümnaasiumi, õppis aastatel 1906–1913 Tartu Ülikooli usuteaduskonnas. Oli prooviaastal Mazsalaca koguduses. Oli aastal 1914 adjunkt Viljandi Pauluse koguduses Jaan Lattiku juures. Oli 1914–1915 Pihkva eesti-läti koguduse pastor ja 1916–1919 Mazsalaca pastor. Mõrvati bolševike poolt. Tema õemees oli praost Jaan Lattik. Die evangelischen Prediger Livlands bis 1918. Böhlau Verlag Köln, Wien 1977 Erik Amburger "Die Pastoren der evangelischen Kirchen Rußlands" vom Ende des 16. Jahrhunderts bis 1937 Ein biographisches Lexikon Institut Nordostdeutsches Kulturwerk Martin Luther Verlag 1998
Maateaduste mõisteid (L)

Sellele leheküljele on koondatud lingid maateaduslikele artiklitele, mille pealkirjad algavad L-tähega. Maateaduste mõisteid:   A B C D E F G H I J K L M N O P Q R S Š T U V W Õ Ä Ö Ü
Luke Howard

Luke Howard (28. november 1772 – 21. märts 1864) oli Briti keemik, farmatseut ja amatöörmeteoroloog. Ta rajas aastal 1802 pilvede nomenklatuuri.
Mai-Ndombe järv

Mai-Ndombe järv on järv Kongo Demokraatliku Vabariigi lääneosas Mai-Ndombe provintsis. Järve geograafilised koordinaadid on 2° 5′ S, 18° 20′ E. Kuni 1972. aastani kandis ta Belgia kuninga Léopold II auks nime Léopoldi järv. Mai-Ndombe on põhja-lõuna suunas väljavenitatud kujuga ning sopiline. Tema ulatus põhjast lõunasse on umbes 130 km. Järve pindala on umbes 2300 km², kuid vihmaperioodil võib see kahe- või kolmekordistuda. Järve lõunatipust voolab välja Fimi jõgi. Suurim linn Mai-Ndombe kaldal on Inongo järve idakaldal. Järve elustikku on suhteliselt vähe uuritud ning sealt leitakse järjest uusi kalaliike. Aastal 1984 leiti ahvenaline Nanochromis transvestitus ja 2006 Nanochromis wickleri. Aastal 2008 avastati järvest Chrysichthys praecox. 25. novembril 2009 uppus järvel ebaseaduslikult reisijaid transportinud palgiveolaev. Hukkus vähemalt 73 inimest. Donald J. Stewart, Tyson R. Roberts, "A New Species of Dwarf Cichilid Fish with Reversed Sexual Dichromatism from Lac Mai-Ndombe, Zaïre", Copeia, Vol. 1984, No. 1, Feb. 23, 1984, pp. 82-86. "Arhiivikoopia". Originaali arhiivikoopia seisuga 6. detsember 2010. Vaadatud 16. juunil 2010.{{netiviide}}: CS1 hooldus: arhiivikoopia kasutusel pealkirjana (link) "Arhiivikoopia". Originaali arhiivikoopia seisuga 5. detsember 2010. Vaadatud 16. juunil 2010.{{netiviide}}: CS1 hooldus: arhiivikoopia kasutusel pealkirjana (link) http://news.bbc.co.uk/2/hi/africa/8384441.stm
Maateaduste mõisteid (M)

Sellele leheküljele on koondatud lingid maateaduslikele artiklitele, mille pealkirjad algavad M-tähega. Maateaduste mõisteid:   A B C D E F G H I J K L M N O P Q R S Š T U V W Õ Ä Ö Ü
Pertti Ukkola

Pertti Olavi Ukkola (sündinud 10. augustil 1950 Sodankyläs) on soome endine Kreeka-Rooma maadleja, olümpiavõitja, maailma- ja Euroopa meister. Pertti Ukkola tuli olümpiavõitjaks 57 kg kaalukategoorias 1976. aastal Montréalis. Samas kaalukategoorias tuli ta 1977. aastal maailmameistriks Göteborgis ja Euroopa meistriks Bursas ning võitis 1975. aastal pronksmedali maailmameistrivõistlustel Minskis. Kuni 62 kg kaalukategoorias võitis ta pronksmedali 1981. aastal Oslo maailmameistrivõistlustel. Aastal 1977 valiti ta Soome parimaks sportlaseks. Ta on töötanud ka maadlustreenerina.
BMI

British Midland International (lühidalt bmi ja varem tuntud kui British Midland Airways) on Suurbritannia lennufirma, mille peakorter asub Inglismaal Castle Doningtonis East Midlandsi lennujaama lähedal. Lennufirma kuulub täielikult Lufthansale. BMI sihtkohad kodulennujaamast Londoni Heathrow' lennujaam asuvad Euroopas, Lähis-Idas, Aafrikas ja Kesk-Aasias. BMI-l on järgmised lennukid (2010. aasta aprilli seisuga): Lennukite keskmine vanus on 7,7 aastat (2010. aasta juuni seisuga). bmi lennukid välja otsitud 16.06.10 bmi lennukite vanus välja otsitud 16.06.10
Andreas Leigh Aabel

Morten Andreas Leigh Aabel (10. veebruar 1830 Sogndali vald – 9. mai 1901) oli norra arst ja luuletaja, näitleja Hauk Aabeli isa.
Vello Ederma

Vello Ederma (22. august 1934, Rakvere – 11. mai 2023) oli eesti ajakirjanik. Põgenes 1944. aastal Eestist Saksamaale ja läks sealt hiljem USAsse. Ta lõpetas George Washingtoni Ülikooli ja töötas aastatel 1960–1983 raadiojaamas Ameerika Hääl. Ta oli Eesti Rahvuskomitee Ühendriikides ning Ülemaailmse Eesti Kesknõukogu aseesimees ning Ühendatud Balti Ameerika Komitee esimees. Elas Springfieldis Virginia osariigis. 2001 Valgetähe medaliklassi teenetemärk 2004 Valgetähe III klassi teenetemärk 2009 Kaitseministeeriumi Kuldrinnamärk Ameerikas elav eestlane annetas oma raamatukogu Kaitseministeeriumile TLÜAR väliseesti isikud
Maateaduste mõisteid (N)

Sellele leheküljele on koondatud lingid maateaduslikele artiklitele, mille pealkiri algab N-tähega. Maateaduste mõisteid:   A B C D E F G H I J K L M N O P Q R S Š T U V W Õ Ä Ö Ü
Palmyra atoll

Palmyra atoll on Ameerika Ühendriikide väikeste hajasaarte hulka kuuluv asustamata atoll. See on USA inkorporeeritud ala. Atoll asub Vaikse ookeani põhjaosas umbes poolel teel Hawaii ja Samoa saarte vahel. Atolli kogupindala on 12 km². See koosneb umbes 50 enamasti omavahel maismaaühenduses olevast "saarest", mis ümbritsevad kaht madalat laguuni. Saari ümbritseb madal korallrahu. Saartest on suurim Cooperi saar, mis kuulub keskkonnaorganisatsioonile The Nature Conservancy ning seal asub looduskaitseala, kuhu on ka avalik pääs (turistid, sukeldusharrastajad jt). Ülejäänud saared on reservaadid ning neid haldab USA valitsus. Saartel viibib ajutiselt teadlasi ja looduskaitsjaid, kes uurivad eelkõige korallrahusid, muu hulgas El Niño ja globaalse soojenemise mõju neile. Saartel on üksikud Teise maailmasõja ajast pärit ja praegu lagunenud teid ja muid ehitisi. Cooperi saarel on 2 km pikkune kõvakatteta (purustatud ja tihendatud korallipuru) lennurada. Aasta keskmine sademete hulk on umbes 4400 mm, keskmine päevane õhutemperatuur on aasta läbi ligikaudu 29 °C. Saared on lopsaka taimestikuga, seal kasvavad peamiselt kookospalmid, tiiviklilled ja pisooniad. Palmyra atolli märkas esimesena 1798. aastal USA kapten Edmund Fanning, kes oli oma laevaga teel Ameerikast Aasiasse. Esimesed inimesed astusid seni asustamata olnud saartele aastal 1802. Teise maailmasõja ajal oli atollil USA õhujõudude baas. Halduslikult kuulus see Havai territooriumi alla. Kui territooriumist sai 1959. aastal osariik, jäeti Palmyra atoll osariigist välja ning see sai eristaatuse.  Palmyra atoll – pildid, videod ja helifailid Wikimedia Commonsis
Peder Pavels Aabel

Peder (Peter) Pavels Aabel (19. detsember 1795 Jostedali vald (praegu Lusteri vald) – 3. juuli 1869 Krødsheradi vald) oli norra vaimulik ja rahvavalgustaja, Andreas Leigh Aabeli isa.
Philip Aaberg

Philip Aaberg (sündinud 8. aprillil 1949 Havre'is Montana osariigis) on USA džässpianist ja helilooja. Ta kasvas üles Chesteris, kus juba 14-aastaselt esines koos kohalike ansamblitega. Ta sai Harvardi Ülikoolist bakalaureusekraadi muusikas, misjärel kolis Oaklandi, kus mängis mitu aastat bluusiklubides. 1985. aastal sõlmis ta lepingu plaadifirmaga Windham Hill Records. Ta on avaldanud üheksa sooloalbumit. 1985 "High Plains" 1988 "Out of the Frame" 1989 "Upright" 1992 "Cinema" 2000 "Field Notes" 2000 "Live from Montana" 2002 "Christmas" 2005 "Blue West" 2013 "High Plains Christmas" 2015 "From the Ground Up" 2017 "Versatile"
Aage Aaberge

Aage Aaberge (sündinud 1955 Sogndali vallas) on norra filmiprodutsent. Sissekanne Sogn og Fjordane maakonnaleksikonis Sissekanne IMDb-s
Finn Aabye

Finn Aabye (sündinud 7. juulil 1935 Hellerupis) on taani filmiprodutsent. Aastail 1976–1988 oli ta Taani Filmiinstituudi juhataja.
Herb Aach

Herbert Aach (1923 Köln – 1985) oli USA maalikunstnik. Veebileht
Maateaduste mõisteid (O)

Sellele leheküljele on koondatud lingid maateaduslikele artiklitele, mille pealkirjad algavad O-tähega. Maateaduste mõisteid:   A B C D E F G H I J K L M N O P Q R S Š T U V W Õ Ä Ö Ü
Aada (Eesavi naine)

Aada (heebrea keeles עָדָה) oli Eesavi esimene naine, hett Eeloni tütar, kes kuulus Kaanani tütarde hulka (1. Mo 36:2). Teda samastatakse hett Eeloni tütre Baasmatiga, keda mainitakse 1. Mo 26:34. Aada tõi ilmale Eesavi esmasündinu Eliifase (1. Mo 36:4) ning temast sai edomlaste esiema.